Diari Oficial de la Generalitat Valenciana


Sumari del DOGV 8057, del 07-06-2017 (2017/4992)

RESOLUCIÓ de 30 de maig de 2017, de la vicepresidenta del Consell i consellera d'Igualtat i Polítiques Inclusives, per la qual es concedeixen i es dóna publicitat a les ajudes destinades al finançament de projectes i activitats de promoció i foment del voluntariat a la Comunitat Valenciana per a l'exercici 2017.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8057

Data del DOGV
:   07-06-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4992


Data del document
:   30-05-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 30 de maig de 2017, de la vicepresidenta del Consell i consellera d'Igualtat i Polítiques Inclusives, per la qual es concedeixen i es dóna publicitat a les ajudes destinades al finançament de projectes i activitats de promoció i foment del voluntariat a la Comunitat Valenciana per a l'exercici 2017. [2017/4992]  
Vistes les sol·licituds d'ajuda presentades a l'empara de la Resolució de 15 de desembre de 2016, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2017 les subvencions per al finançament de projectes i activitats de promoció i foment del voluntariat a la Comunitat Valenciana (d'ara endavant, Resolució de 15 de desembre de 2016, de convocatòria de subvencions de voluntariat per a l'exercici 2017) (DOGV 7944, 27.12.2016).  
Vista la proposta de resolució de la comissió avaluadora sobre la concessió i denegació de les ajudes formulada en compliment del que preceptua l'article 8 de l'Ordre 5/2015, de 23 d'octubre, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de subvencions per al finançament de projectes i activitats de promoció i foment del voluntariat a la Comunitat Valenciana (d'ara endavant, Ordre 5/2015, per la qual s'estableixen les bases reguladores de voluntariat) i d'acord amb els criteris de valoració establits en el precepte esmentat.  
En virtut de les competències atribuïdes pel Reglament orgànic i funcional de la Vicepresidència i Conselleria d'Igualtat i Polítiques Inclusives, aprovat per Decret 5/2017, de 20 de gener, del Consell (DOGV 7967, 27.01.2017), i d'acord amb el que preveuen el resolc seté de la Resolució de 15 de desembre de 2016, de convocatòria de subvencions de voluntariat per a l'exercici 2017 i article 9 de l'Ordre 5/2015 esmentada per la qual s'estableixen les bases reguladores de voluntariat, resolc:  
  
Primer  
Concedir la subvenció a les entitats que figuren en l'annex I d'aquesta resolució per a la realització en l'exercici 2017 dels projectes i activitats de promoció i foment del voluntariat a la Comunitat Valenciana i pels imports que s'hi indiquen.  
  
Segon  
Denegar la subvenció a les entitats relacionades en l'annex II d'aquesta resolució, pels motius que s'hi indiquen.  
  
Tercer  
Els projectes objecte d'aquesta subvenció tenen com a finalitat la realització d'activitats de sensibilització, formació i intervenció social, en matèria de voluntariat social referent a dependència, persones amb discapacitat, família, menors, dona o immigració dins del marc de competències que correspon exercir a la Vicepresidència i Conselleria d'Igualtat i Polítiques Inclusives, de conformitat amb el que preveu l'article 4 de l'Ordre 5/2015, per la qual s'estableixen les bases reguladores de voluntariat.  
  
Quart  
El règim de pagament de les ajudes, d'acord amb la previsió establida en l'article 10 de l'Ordre 5/2015, per la qual s'estableixen les bases reguladores de voluntariat serà el que disposa el resolc huité de la Resolució de 15 de desembre de 2016, de convocatòria de subvencions de voluntariat per a l'exercici 2017.  
En conseqüència, es podrà lliurar de forma anticipada, una vegada concedides les ajudes, fins al 30 per cent del seu import. Mentre que el 70 per cent restant es lliurarà després de l'aportació preceptiva de la documentació econòmica que justifique la realització del projecte subvencionat, en els termes establits en l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
El termini per a la presentació de la documentació justificativa del lliurament del 30 per cent de l'import de la subvenció concedida s'amplia fins al 30 de juny de 2017, mentre que el 70 per cent restant es presentarà fins al 31 d'octubre de 2017.  
El termini màxim per a la presentació de la memòria tècnica del projecte finalitzarà l'11 de gener de 2018.  
  
Cinqué  
D'acord amb el que disposa l'article 171.5.f de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, les entitats beneficiàries estaran exemptes de la constitució de garanties per pagaments anticipats, per ser entitats sense ànim de lucre que desenvolupen projectes o programes vinculats a l'àrea d'acció social, en concret en l'àmbit del voluntariat social.  
  
  
Sisé  
La justificació de la subvenció concedida per part de les entitats beneficiàries s'ajustarà al que preveu l'article 11 de l'Ordre 5/2015, per la qual s'estableixen les bases reguladores de voluntariat. En el cas que no es presente la justificació en el termini indicat, l'entitat beneficiària perdrà el dret a la subvenció, en compliment del que disposa l'apartat 4 de l'article 11 de l'Ordre 5/2015 esmentada per la qual s'estableixen les bases reguladores de voluntariat.  
  
Seté  
El pagament d'aquestes subvencions es realitzarà a càrrec del programa pressupostari 313.50, Inclusió social, línia de subvenció S6583000, per import total de 309.503,09 euros del pressupost de la Generalitat per a l'exercici 2017.  
  
Huité  
S'ha de dur a terme un pla de control de la realització de l'activitat subvencionada per mitjà de la comprovació i control de la documentació de caràcter economicojustificativa de l'import concedit i de la memòria tècnica relativa al projecte, de conformitat amb el que estableix l'article 169 de la Llei 1/2015, de 6 de febrer, d'hisenda pública, del sector públic instrumental i de subvencions.  
El tipus de control serà administratiu, sobre una mostra aleatòria de les subvencions concedides en aquesta convocatòria, i també es realitzaran controls de camp per mitjà de la visita a alguna de les entitats beneficiàries per a comprovar l'activitat subvencionada que realitzen i la qualitat d'aquesta.  
El control es realitzarà sobre almenys un 20 % de la quantia total de la línia de subvenció pressupostada.  
Tot això, a fi de comprovar la veracitat de les dades consignades en la documentació presentada, i el compliment dels requisits per a la percepció de l'ajuda.  
  
Contra aquesta resolució, que posa fi a la via administrativa, pot interposar-se un recurs potestatiu de reposició davant del mateix òrgan que l'ha dictada, en el termini d'un mes comptador des de l'endemà de la publicació en el Diari Oficial de la Generalitat Valenciana, o bé directament un recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que disposa la legislació reguladora de la jurisdicció contenciosa administrativa, i la legislació de procediment administratiu comú vigent, sense perjudici que en puguen interposar qualsevol altre que consideren pertinent.  
  
València, 30 de maig de 2017.- La vicepresidenta del Consell i consellera d'Igualtat i Polítiques Inclusives, p. d., la directora d'Inclusió Social: Inmaculada Carda Isach.